﻿ RÓLAM - Falusi Roland
Falusi Roland vagyok, 1978. december 7-én Mór-on születtem. Jelenleg is itt élek, párommal, akinek a fotózás iránti szenvedélyemet is köszönhetem.
Mindig is álmodozó léleknek tartottam magam, de az élet úgy hozta, hogy hosszú éveken keresztül ez a fajta érzék megbújt a felszín alatt, és csak a munka, a karrier rabja voltam. Drága feleségem volt az az ember, aki néhány nappal megismerkedésünk után a kezembe nyomta a mobiltelefonját, hogy csináljak róla képeket, miközben ő nekem pózol. 🙂
A sokadik mobilos fotó után elhatároztam, hogy megvásárolom életem első digitális fényképezőgépét, majd pedig megtanulok fényképezni. Rövid időn belül beleszerettem a fotózásba, és folyamatosan képzésekre, “workshop”-okra jártam, bújtam az internetet, és tanultam a technikákat, szerkesztési/retusálási módszereket. Az évek alatt szerzett tapasztalat és tudás alapján éreztem, hogy többre vagyok hivatott hobbiként tekinteni a fotózásra, ezért komoly elhatározás és anyagi áldozat árán kezdtük meg vállalkozásunkat, hogy a fotózással ne csak magamat szórakoztassam, hanem már más embereknek is örömet szerezhessek. Örömet azzal, hogy végigkísérem őket a Nagy napon, megörökítem életük legfontosabb pillanatát, hogy hosszú évek múltán is vissza tudjanak emlékezni az akkor érzett és átélt boldogságra.
Az én látásmódom, az én fotóim olyanok amilyen én vagyok legbelül – ezért is lett a mottóm: “Az vagy amit látsz, s azt látod ami vagy”
Ha az itt olvasottak, illetve az oldalon látott fotók és videók alapján úgy gondolod én vagyok az az ember, akit megtisztelsz hogy az esküvődön végigkísérjen és fotókat készítsen, akkor kérlek vedd fel velem a kapcsolatot!
„Ne kérdezd tőlem, mit – miért fotózok – s fotóztam.
De azt sem, honnan jöttem, s merre tartok.
Csak nézd meg jól a képeim! – a választ megkapod.” – Pádár Sándor
“A Nagy Nap egyik legfontosabb része, hogy megfelelő, kifogástalan fotóst válasszunk. Hogy miért? A pillanatokat, melyek számunkra oly sokat jelentenek, az emlékeinkből a fényképek elevenítik fel. Egy-egy apró részlet, mely majd sok év múlva elkopik, de újralapozva a képeket ismét átélhetjük a csodálatos pillanatokat. smile hangulatjel
Mi a fotós kiválasztásakor fontosnak tartottuk, hogy ne a szokványos, sablonos, “beállított”, pózolt képek készüljenek. Így akadtunk rá Falusi Rolandra, akinek munkáit egyediséggel és precizítással jellemezhetjük.
Elérkezett a Nagy Napunk, melyet izgalmakkal vártunk. Férjem és én nem igazán vagyunk úgymond “fotómodellek”. Kíváncsian vártuk, hogy a fotózkodás, hogy fog megvalósulni. Meglepetésünkre az egész nap vidám hangulatban, lazán, és nagyon gyorsan lejátszódott. A kreatív fotózáson készült képekkel is azt kaptuk, amit vártunk. Sőt még jobbat is, mint amire számítottunk. Külön kiemelném, hogy olyan jól dolgozott, hogy észre sem vettük, hogy fényképeznek. Köztudott, hogy a legjobb, legtermészetesebb képek az elkapott, röpke pillanatokról készülnek.
Tehát mindent egybevetve teljes mértékben elégedettek vagyunk, és tökéletes volt minden. Ajánlani fogjuk mindenkinek!” 🙂
Nikolett és NorbertEsküvő
“Nem lehetett könnyű a dolgod a “jó, jó, de ne macerálj túl sokat ” mondatunk miatt. Ennek ellenére, azt kaptuk tőled amit szerettünk volna, olyannak látjuk magunkat a fotóidon amilyenek vagyunk a mindennapokban is, csak ünnepélyesebb körülmények között. A képeken mi , mi vagyunk. Köszönjük, a megértésed és türelmed. Minden egyes fotót imádunk, egészen pontosan megérezted mit szeretnénk aznap és hogy mit szeretnénk látni magunkról. Csodásan és felszabadultan éreztük magunkat a fotózáson.”
Zsófi és BálintEsküvő
“Rolandot szívből ajánljuk minden alkalomra. A szokatlan fotózási helyszínek ( borospince, szőlőhegy, focipálya) és az extrém hőmérséklet – ingadozás (12 fokos pincéből a 40 fokos tűző napra) csak fokozták a kreativitását még a zivatar utáni szivárvánnyal is megörökített minket a két szertartás közötti kényszerpihenő végén. Gyönyörű képeit most a nappalink falán csodáljuk vászonra feszítve,így minden nap felidézhetjük életünk egyik legszebb napját. Köszönjük neked! Kata és Gabesz / esküvő, 2015.07.25 Mór, Bozóky Pincészet /“